यूपी के कानपुर में बिल्हौर क्षेत्र के चौबेपुर में बेला रोड स्थित बाबा कुआं के पास से गुरुवार दोपहर नौ जुआरियों को पकड़कर पुलिस चौबेपुर थाने ले आई। यहां उन्नाव निवासी एक जुआरी की मौत के बाद ग्रामीण भड़क गए। पुलिस की पिटाई से युवक की मौत का आरोप लगाकर थाना घेर लिया। मौके पर पहुंचे एसएसपी अनंत देव ने मामले में न्यायिक जांच का आश्वासन दिया। इस पर चार घंटे तक चला बवाल शांत हुआ। पोस्टमार्टम में पवन की जहर से मौत की पुष्टि हुई है। माथे पर चोट भी मिली है।